title: 2010/63/: Komission päätös, annettu 4 päivänä helmikuuta 2010 , päätöksen 2006/210/EY soveltamisajan jatkamisesta

text:
               6.2.2010

               FI

               Euroopan unionin virallinen lehti

               L 35/14

         KOMISSION PÄÄTÖS,
   annettu 4 päivänä helmikuuta 2010,
   päätöksen 2006/210/EY soveltamisajan jatkamisesta
   (2010/63/EU)
   EUROOPAN KOMMISSIO, joka
   ottaa huomioon Euroopan unionin toiminnasta tehdyn sopimuksen,
   sekä katsoo seuraavaa:

               (1)

               Komission päätöksellä 2006/210/EY (1) perustettu kansallisten sääntelyasiantuntijoiden korkean tason ryhmä, jäljempänä ’ryhmä’, on kansallisista asiantuntijoista koostuva, sääntelyn parantamista pohtiva korkean tason neuvoa-antava ryhmä.

               (2)

               Komission puheenjohtaja on ilmoittanut, että sääntelyn parantaminen pysyy komission poliittisen asialistan (2) kärjessä.

               (3)

               Sääntelyn parantamista ja jäsenvaltioiden kanssa tehtävän sääntely-yhteistyön edistämistä varten perustetulla keskustelufoorumilla on keskeinen rooli tämän tavoitteen edistämisessä.

               (4)

               Ryhmän toimikautta olisi tästä syystä jatkettava kolmella vuodella.

               (5)

               Päätöksen 2006/210/EY voimassaoloa olisi jatkettava vastaavasti.

               (6)

               Jotta ryhmä voisi jatkaa toimintaansa, tämän päätöksen olisi tultava voimaan 1 päivänä tammikuuta 2010,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2006/210/EY 6 artiklan toinen virke seuraavasti:

      ”Sitä sovelletaan 31 päivään joulukuuta 2012.”

   2 artikla
   Tämä päätös tulee voimaan 1 päivänä tammikuuta 2010.

      Tehty Brysselissä 4 päivänä helmikuuta 2010.

            Komission puolesta

         José Manuel BARROSO

            Puheenjohtaja

      (1)  EUVL L 76, 15.3.2006, s. 3.

      (2)  Poliittiset toimintalinjaukset seuraavaa komissiota varten, esitetty Euroopan parlamentin jäsenille 15 päivänä syyskuuta 2009.


Tärkeä oikeudellinen huomautus

|

52004DP0093

Euroopan parlamentin päätös Rainer Wielandin koskemattomuuden pidättämistä koskevasta pyynnöstä (2004/2174(IMM))

Virallinen lehti nro 226 E , 15/09/2005 s. 0050 - 0050

		P6_TA(2004)0093Rainer Wielandin koskemattomuuden pidättämistä koskeva pyyntöEuroopan parlamentin päätös Rainer Wielandin koskemattomuuden pidättämistä koskevasta pyynnöstä (2004/2174(IMM))Euroopan parlamentti, joka- ottaa huomioon Saksan liittotasavallan oikeusministeriön välittämän 17. elokuuta 2004 päivätyn pyynnön Rainer Wielandin koskemattomuuden pidättämiseksi, josta ilmoitettiin täysistunnossa 13. syyskuuta 2004,- ottaa huomioon, että Rainer Wielandille annettiin mahdollisuus tulla kuulluksi Euroopan parlamentin työjärjestyksen 7 artiklan 3 kohdan mukaisesti ja että hän ilmoitti, ettei hän asetu vastustamaan parlamentaarisen koskemattomuutensa pidättämistä,- ottaa huomioon Euroopan yhteisöjen erioikeuksista ja vapauksista 8. huhtikuuta 1965 tehdyn pöytäkirjan 10 artiklan sekä Euroopan parlamentin jäsenten valitsemisesta yleisillä, välittömillä vaaleilla 20. syyskuuta 1976 annetun säädöksen 6 artiklan 2 kohdan,- ottaa huomioon Euroopan yhteisöjen tuomioistuimen 12. toukokuuta 1964 ja 10. heinäkuuta 1986 antamat tuomiot [1],- ottaa huomioon Saksan liittotasavallan perustuslain 46 pykälän,- ottaa huomioon työjärjestyksen 6 artiklan 2 kohdan ja 7 artiklan,- ottaa huomioon oikeudellisten asioiden valiokunnan mietinnön (A6-0059/2004);1. päättää pidättää Rainer Wielandin parlamentaarisen koskemattomuuden;2. kehottaa puhemiestä välittämään tämän päätöksen ja asiasta vastaavan valiokunnan mietinnön viipymättä Saksan liittotasavallan toimivaltaisille viranomaisille.[1] Asia 101/63, Wagner v. Fohrmann ja Krier, suomenkielinen erityispainos I, s. 203 ja asia 149/85, Wybot v. Faure ym., suomenkielinen erityispainos VIII, s. 729.--------------------------------------------------


Avis juridique important

|

31997D0474

97/474/EY: Neuvoston päätös, tehty 24 päivänä helmikuuta 1997, Euroopan yhteisön ja Israelin valtion teletoiminnan harjoittajien hankintoja ja julkisia hankintoja koskevan kahden sopimuksen tekemisestä

Virallinen lehti nro L 202 , 30/07/1997 s. 0072 - 0073

NEUVOSTON PÄÄTÖS,tehty 24 päivänä helmikuuta 1997,Euroopan yhteisön ja Israelin valtion teletoiminnan harjoittajien hankintoja ja julkisia hankintoja koskevan kahden sopimuksen tekemisestä (97/474/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 ja 66 artiklan sekä 57 artiklan 2 kohdan yhdessä 228 artiklan 3 kohdan ensimmäisen virkkeen ja 4 kohdan kanssa,ottaa huomioon komission ehdotuksen (1),ottaa huomioon Euroopan parlamentin lausunnon (2),sekä katsoo, ettäEuroopan yhteisön ja Israelin valtion sopimukset teletoiminnan harjoittajien hankinnoista ja julkisista hankinnoista olisi hyväksyttävä,nämä sopimukset koskevat julkisia tavaranhankintoja, rakennusurakoita ja palveluhankintoja koskevien sopimusten tekemistä; palveluhankintoja koskevien sopimuksien ei voi olettaa koskevan ainoastaan rajat ylittäviä palveluja; yhteisöjen tuomioistuin on 7 päivänä maaliskuuta 1996 antamassaan tuomiossa ilmoittanut, että voimassa olevan yhteisön oikeuden mukaan Euroopan yhteisön perustamissopimuksen 113 artikla ei ole riittävä perusta sellaista sopimusta koskevan neuvoston päätöksen tekemiselle, joka riippumattomin perustein koskee sellaisten palvelujen tarjoamista, joita ei voi pitää luonteeltaan yksinomaan rajojen yli tarjottavina; sen vuoksi on asianmukaista perustaa tämä päätös myös mainitun perustamissopimuksen 66 artiklaan yhdessä 57 artiklan 2 kohdan kanssa, jossa määrätään välttämättömistä menettelyä koskevista edellytyksistä kyseisen artiklan soveltamiseksi, janeuvoston on asianmukaista valtuuttaa komissio, jonka on kuultava neuvoston nimittämää erityiskomiteaa, tekemään muutokset edellä mainituista sopimuksista ensimmäisen liitteisiin I ja II yhteisön puolesta; tämä valtuutus rajoitetaan kuitenkin liitteen I osalta koskemaan vesi- ja energiahuollon, liikenteen ja teletoiminnan alan hankintoja koskevien sopimusten tekomenettelyjen yhteensovittamisesta 14 päivänä kesäkuuta 1993 annetun neuvoston direktiivin 93/38/ETY (3) 8 artiklan mukaisen menettelyn soveltamisesta aiheutuvia muutoksia ja liitteen II osalta julkisia hankintoja koskevaan sopimukseen liittyvien tulevien neuvottelujen tuloksia,ON PÄÄTTÄNYT SEURAAVAA:1 artikla Hyväksytään yhteisön puolesta Euroopan yhteisön ja Israelin valtion sopimus teletoiminnan harjoittajien hankinnoista ja mainittujen osapuolien välinen sopimus julkisista hankinnoista.Näiden sopimusten tekstit ovat tämän päätöksen liitteenä.2 artikla Neuvoston puheenjohtaja valtuutetaan nimeämään henkilö, jolla on valtuudet allekirjoittaa nämä sopimukset yhteisöä sitovasti.3 artikla Komissio valtuutetaan hyväksymään yhteisön puolesta teletoiminnan harjoittajien hankinnoista tehdyn sopimuksen liitteisiin I ja II tehtävät muutokset.Komissiota avustaa tämän tehtävän suorittamisessa neuvoston nimittämä erityiskomitea.Ensimmäisessä kohdassa tarkoitettu valtuutus rajoitetaan liitteen I osalta koskemaan direktiivin 93/38/ETY 8 artiklassa säädettyjen menettelyjen mahdollisen soveltamisen yhteydessä välttämättömiä muutoksia ja liitteen II osalta vuoden 1996 julkisia hankintoja koskevan sopimuksen yhteydessä käytävien tulevien neuvottelujen tuloksia.Tehty Brysselissä 24 päivänä helmikuuta 1997.Neuvoston puolestaH. VAN MIERLOPuheenjohtaja(1) EYVL N:o C 162, 6.6.1996, s. 10(2) EYVL N:o C 33, 3.2.1997, s. 117(3) EYVL N:o L 199, 9.8.1993, s. 84


title: 2005/836/YUTP: Poliittisten ja turvallisuusasioiden komitean päätös EUPOL COPPS/1/2005, tehty  16 päivänä marraskuuta 2005 , palestiinalaisalueilla toteutettavan Euroopan unionin poliisioperaation (EUPOL COPPS) johtajan/poliisikomentajan nimittämisestä

text:
               29.11.2005

               FI

               Euroopan unionin virallinen lehti

               L 312/57

      POLIITTISTEN JA TURVALLISUUSASIOIDEN KOMITEAN PÄÄTÖS EUPOL COPPS/1/2005,
   tehty 16 päivänä marraskuuta 2005,
   palestiinalaisalueilla toteutettavan Euroopan unionin poliisioperaation (EUPOL COPPS) johtajan/ poliisikomentajan nimittämisestä
   (2005/836/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 25 artiklan kolmannen alakohdan,
   ottaa huomioon palestiinalaisalueilla toteutettavasta Euroopan unionin poliisioperaatiosta 14 päivänä marraskuuta 2005 hyväksytyn neuvoston yhteisen toiminnan 2005/797/YUTP (1) ja erityisesti sen 11 artiklan 2 kohdan,
   sekä katsoo seuraavaa:

               (1)

               Yhteisen toiminnan 2005/797/YUTP 11 artiklan 2 kohdassa säädetään, että neuvosto valtuuttaa poliittisten ja turvallisuusasioiden komitean tekemään asiaankuuluvat päätökset Euroopan unionista tehdyn sopimuksen 25 artiklan mukaisesti, myös tekemään korkeana edustajana toimivan neuvoston pääsihteerin ehdotuksesta päätöksen operaation johtajan/poliisikomentajan nimittämisestä.

               (2)

               Korkeana edustajana toimiva pääsihteeri on ehdottanut, että tehtävään nimitetään Jonathan McIvor,

         ON PÄÄTTÄNYT SEURAAVAA:
   1 artikla
   Nimitetään Jonathan McIvor palestiinalaisalueilla toteutettavan Euroopan unionin poliisioperaation (EUPOL COPPS) johtajaksi operaation käynnistämispäivästä alkaen. Siihen asti hän toimii suunnitteluryhmän johtajana.
   2 artikla
   Tämä päätös tulee voimaan päivänä, jona se tehdään.
   Sitä sovelletaan 31 päivän joulukuuta 2006.

      Tehty Brysselissä 16 päivänä marraskuuta 2005.

            Poliittisten ja turvallisuusasioiden komitean puolesta

            Puheenjohtaja

         J. KING

      (1)  EUVL L 300, 17.11.2005, s. 65.


title: Neuvoston päätös 2006/725/YUTP, tehty 17 päivänä lokakuuta 2006 , Euroopan unionin siviili- ja sotilasalan tukitoimesta Darfurin alueella Sudanissa toteutettavalle Afrikan unionin operaatiolle hyväksytyn yhteisen toiminnan 2005/557/YUTP täytäntöönpanosta

text:
               26.10.2006

               FI

               Euroopan unionin virallinen lehti

               L 296/24

      NEUVOSTON PÄÄTÖS 2006/725/YUTP,
   tehty 17 päivänä lokakuuta 2006,
   Euroopan unionin siviili- ja sotilasalan tukitoimesta Darfurin alueella Sudanissa toteutettavalle Afrikan unionin operaatiolle hyväksytyn yhteisen toiminnan 2005/557/YUTP täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin siviili- ja sotilasalan tukitoimesta Darfurin alueella Sudanissa toteutettavalle Afrikan unionin operaatiolle 18 päivänä heinäkuuta 2005 hyväksytyn neuvoston yhteisen toiminnan 2005/557/YUTP (1) ja erityisesti sen 8 artiklan 1 kohdan toisen alakohdan yhdessä Euroopan unionista tehdyn sopimuksen 23 artiklan 2 kohdan kanssa,
   sekä katsoo seuraavaa:

               (1)

               Neuvosto teki 11 päivänä heinäkuuta 2006 päätöksen 2006/486/YUTP Euroopan unionin siviili- ja sotilasalan tukitoimesta Darfurin alueella Sudanissa toteutettavalle Afrikan unionin operaatiolle hyväksytyn yhteisen toiminnan 2005/557/YUTP täytäntöönpanosta (2), jolla tukitoimen siviiliosan rahoitusta jatkettiin 31 päivään lokakuuta 2006.

               (2)

               Ennen kuin Afrikan unionin operaatio muutetaan Yhdistyneiden Kansakuntien (YK) operaatioksi YK:n turvallisuusneuvoston päätöslauselman 1706 (2006) mukaisesti, neuvosto on päätöksen 2006/486/YUTP 2 artiklan mukaisesti ja Afrikan unionin rauhan ja turvallisuuden neuvoston 20 päivänä syyskuuta 2006 tekemän päätöksen perusteella päättänyt jatkaa Euroopan unionin siviili- ja sotilasalan tukitoimea Darfurin alueella Sudanissa toteutettavalle Afrikan unionin operaatiolle 31 päivään joulukuuta 2006 asti.

               (3)

               Siltä osin kuin kyse on siviiliosasta, neuvoston olisi näin ollen päätettävä tukitoimen jatkon rahoituksesta. Rahoituksen olisi tarpeen mukaan katettava myös mahdollisen ylimääräisen siirtymävaiheen menot ennen vastuun siirtämistä Yhdistyneille Kansakunnille.

               (4)

               Tukitoimea toteutetaan tilanteessa, joka saattaa huonontua ja joka voisi vaikuttaa haitallisesti Euroopan unionista tehdyn sopimuksen 11 artiklassa oleviin yhteisen ulko- ja turvallisuuspolitiikan tavoitteisiin,

         ON PÄÄTTÄNYT SEURAAVAA:
   1 artikla
   1.   Rahoitusohje yhteisen toiminnan 2005/557/YUTP II jakson täytäntöönpanosta johtuvien menojen kattamiseksi 1 päivästä marraskuuta 2006 on 1 785 000 euroa.
   2.   Edellä olevassa 1 kohdassa tarkoitetusta määrästä maksettavia kuluja hallinnoidaan yleistä talousarviota koskevien Euroopan yhteisön menettelyjen ja sääntöjen mukaisesti, mutta kuitenkin siten, että ennakkomaksut eivät ole yhteisön omaisuutta. Kolmansien valtioiden kansalaisille annetaan mahdollisuus osallistua sopimuksia koskevaan tarjouskilpailuun.
   3.   Menot ovat rahoituskelpoisia 1 päivästä marraskuuta 2006.
   2 artikla
   Arviointi EU:n tukitoimen päättymisen jälkeen tarvittavista siirtymätoimenpiteistä on aloitettava viimeistään 31 päivänä joulukuuta 2006.
   3 artikla
   Tämä päätös tulee voimaan päivänä, jona se tehdään.
   4 artikla
   Tämä päätös julkaistaan Euroopan unionin virallisessa lehdessä.

      Tehty Luxemburgissa 17 päivänä lokakuuta 2006.

            Neuvoston puolesta

            Puheenjohtaja

         E. TUOMIOJA

      (1)  EUVL L 188, 20.7.2005, s. 46.

      (2)  EUVL L 192, 13.7.2006, s. 30.


title: Euroopan keskuspankin päätös (EU) 2016/187, annettu 11 päivänä joulukuuta 2015, Euroopan keskuspankkijärjestelmässä käytettävää julkisen avaimen infrastruktuuria koskevien periaatteiden vahvistamisesta annetun päätöksen EKP/2013/1 muuttamisesta (EKP/2015/46)

text:
               12.2.2016

               FI

               Euroopan unionin virallinen lehti

               L 37/100

         EUROOPAN KESKUSPANKIN PÄÄTÖS (EU) 2016/187,
   annettu 11 päivänä joulukuuta 2015,
   Euroopan keskuspankkijärjestelmässä käytettävää julkisen avaimen infrastruktuuria koskevien periaatteiden vahvistamisesta annetun päätöksen EKP/2013/1 muuttamisesta (EKP/2015/46)
   EUROOPAN KESKUSPANKIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 127 artiklan,
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 12.1 artiklan, tarkasteltuna yhdessä sen 3.1, 5, 12.3, 16, 24 ja 34 artiklan kanssa,
   sekä katsoo seuraavaa:

               (1)

               Euroopan parlamentin ja neuvoston direktiivi 1999/93/EY (1) on kumottu Euroopan parlamentin ja neuvoston asetuksella (EU) N:o 910/2014 (2)1 päivästä heinäkuuta 2016 alkavin vaikutuksin. Näin ollen päätöksessä EKP/2013/1 (3) on asianmukaista viitata asetukseen (EU) N:o 910/2014.

               (2)

               EKPJ-PKI:n varmentajaa koskevat tiedot, mukaan lukien tunnistaminen ja sen tekniset komponentit, sellaisina kuin ne on esitetty päätöksen EKP/2013/1 liitteessä, on tarpeen päivittää.

               (3)

               Tästä syystä päätös EKP/2013/1 olisi muutettava vastaavasti,

         ON HYVÄKSYNYT TÄMÄN PÄÄTÖKSEN:
   1 artikla
   Muutokset
   Muutetaan päätös EKP/2013/1 seuraavasti:

               1)

               Korvataan 1 artiklan 10 kohta seuraavasti:

                           ”10.

                           ’EKPJ-PKI:n varmentajalla’ luotettua tahoa, joka luo, hallinnoi, sulkee ja uusii EKPJ-PKI:n varmenteita EKPJ:n/YVM:n varmenteiden hyväksymisperiaatteiden mukaisesti;”.

               2)

               Korvataan 4 artiklan 4 kohta seuraavasti:
               ”4.   EKPJ-PKI:n varmentamisen menettelytapakuvaus on sääntökokonaisuus, joka kattaa sähköisten varmenteiden koko elinkaaren ensimmäisestä hakemuksesta käytön päättymiseen tai peruuttamiseen sekä varmenteen hakijan tai haltijan, EKPJ-PKI:n varmentajan ja varmenteeseen luottavan osapuolen väliset suhteet. Se kattaa direktiivin 1999/93/EY ja Euroopan parlamentin ja neuvoston asetuksen (EU) N:o 910/2014 (4) soveltamisalaan kuuluvat varmenteet sekä niiden soveltamisalan ulkopuolelle jäävät varmenteet. Siinä määritellään myös kaikkien osapuolten roolit ja velvollisuudet sekä perustetaan varmenteiden luomista ja hallinnointia koskevat menettelytavat. Se on tasojen 2 ja 3 välisen sopimuksen liitteenä.

                  (4)  Euroopan parlamentin ja neuvoston asetus (EU) N:o 910/2014, annettu 23 päivänä heinäkuuta 2014, sähköisestä tunnistamisesta ja sähköisiin transaktioihin liittyvistä luottamuspalveluista sisämarkkinoilla ja direktiivin 1999/93/EY kumoamisesta (EUVL L 257, 28.8.2014, s. 73).”."

               3)

               Korvataan 10 artiklan 1 kohdan johtolause ja a alakohta seuraavasti:
               ”1.   Elleivät eurojärjestelmän keskuspankit osoita, että ne eivät ole toimineet tuottamuksellisesti, ne vastaavat EKPJ-PKI:hin liittyvien tehtäviensä ja vastuualueidensa mukaisesti kaikesta vahingosta, jota aiheutuu käyttäjälle, joka on perustellusti luottanut hyväksyttyyn varmenteeseen, sellaisena kuin se on määritelty direktiivissä 1999/93/EY ja asetuksessa (EU) N:o 910/2014, siltä osin kuin kyseessä on

                           a)

                           hyväksyttyyn varmenteeseen sisältyvien tietojen oikeellisuus varmenteen luomishetkenä ja se, sisältääkö varmenne kaikki hyväksyttyyn varmenteeseen, sellaisina kuin ne on määritelty direktiivissä 1999/93/EY ja asetuksessa (EU) N:o 910/2014, osalta säädetyt yksityiskohtaiset tiedot,”.

               4)

               Liite korvataan tämän päätöksen liitteellä.

         2 artikla
   Voimaantulo
   Tämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tehty Frankfurt am Mainissa 11 päivänä joulukuuta 2015.

            EKP:n puheenjohtaja

         Mario DRAGHI

      (1)  Euroopan parlamentin ja neuvoston asetus (EU) N:o 910/2014, annettu 23 päivänä heinäkuuta 2014, sähköisestä tunnistamisesta ja sähköisiin transaktioihin liittyvistä luottamuspalveluista sisämarkkinoilla ja direktiivin 1999/93/EY muuttamisesta (EUVL L 257, 28.8.2014, s. 73).

      (2)  Euroopan parlamentin ja neuvoston direktiivi 1999/93/EY, annettu 13 päivänä joulukuuta 1999, sähköisiä allekirjoituksia koskevista yhteisön puitteista (EYVL L 13, 19.1.2000, s. 12).

      (3)  Euroopan keskuspankin päätös EKP/2013/1, annettu 11 päivänä tammikuuta 2013, Euroopan keskuspankkijärjestelmässä käytettävää julkisen avaimen infrastruktuuria koskevien periaatteiden vahvistamisesta (EUVL L 74, 16.3.2013, s. 30).

      LIITE

            ”LIITE

               EKPJ-PKI:n varmentajaa koskevat tiedot, mukaan lukien tunnistaminen ja sen tekniset komponentit

            EKPJ-PKI:n varmentaja nimetään varmenteessa varmenteen luojaksi, ja sen yksityistä avainta käytetään varmenteiden allekirjoittamiseen. EKPJ-PKI:n varmentaja vastaa

                        i)

                        yksityisen ja julkisen avaimen varmenteiden luomisesta,

                        ii)

                        varmenteiden sulkulistojen julkaisemisesta,

                        iii)

                        erityisiin varmenteisiin liittyvien avainparien luomisesta, esim. kun kyse on avaimen palauttamista edellyttävistä varmenteista, ja

                        iv)

                        kokonaisvastuun kantamisesta EKPJ-PKI:n ylläpitämisessä sekä sen varmistamisesta, että kaikki EKPJ-PKI:n operoinnin edellyttämät vaatimukset täytetään.

                  EKPJ-PKI:n varmentaja ottaa mukaan kaikki luonnolliset henkilöt, menettelytavat, menetelmät ja tietokonejärjestelmät, joiden tehtäviin kuuluu digitaalisten varmenteiden luominen ja niiden luovuttaminen varmenteen haltijoille.
            EKPJ-PKI:n varmentaja koostuu kahdesta teknisestä komponentista:

                        —

                           EKPJ-PKI:n juurivarmentaja: Tämä varmentaja luo varmennushierarkian ylimmällä tasolla varmenteita vain itselleen ja alaisuudessaan oleville varmentajille. Se on toiminnassa vain toimiessaan omalla suppeasti määritellyllä vastuualueellaan. Tärkeimmät sitä koskevat tiedot ovat seuraavat:

                                    a)

                                    SHA-1 -varmenne (1):

                                                   Distinguished name (DN-nimi)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Serial number (Sarjanumero)

                                                596F AC4C 218C 21BC 4E00 6B42 A164 46DD

                                                   Distinguished name of issuer (Yksilöivä nimi)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Validity period (Voimassaoloaika)

                                                From 21-06-2011 11:58:26 to 21-06-2041 11:58:26

                                                   Message digest (SHA-1) (Tiivistealgoritmi (SHA-1))

                                                CEFE 6C32 E850 994A 09EA 1A77 0C60 3D90 ADC9 9192

                                                   Message Digest (SHA-256) (Tiivistealgoritmi (SHA-256))

                                                C919 CF49 C024 7E50 2E0C C3C9 81E0 FB88 A013 AA2B 15C9 5142 F491 BDE7 E403 E3FB

                                                   Cryptographic algorithms (Salausta käyttävät algoritmit)

                                                SHA-1/RSA 4096

                                    b)

                                    SHA-256 -varmenne:

                                                   Distinguished name (DN-nimi)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Serial number (Sarjanumero)

                                                4431 9C5F 91E8 162F 4E00 73F6 6AB8 71D8

                                                   Distinguished name of issuer (Yksilöivä nimi)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Validity period (Voimassaoloaika)

                                                From 21-06-2011 12:35:34 to 21-06-2041 12:35:34

                                                   Message digest (SHA-1) (Tiivistealgoritmi (SHA-1))

                                                3663 2FBA FB19 BDBC A202 3994 1926 ED48 4D72 DD4B

                                                   Message Digest (SHA-256) (Tiivistealgoritmi (SHA-256))

                                                7963 2A97 1D12 A889 9724 BB35 C37B 51D2 3E21 4DF9 20C3 2450 093E 0EA7 49FB AAEB

                                                   Cryptographic algorithms (Salausta käyttävät algoritmit)

                                                SHA-256/RSA 4096

                        —

                           EKPJ-PKI:n online-varmentaja: Tämä varmentaja toimii varmennushierarkian toiseksi ylimmällä tasolla EKPJ-PKI:n juurivarmentajan alaisuudessa. Se vastaa EKPJ-PKI:n varmenteiden luomisesta käyttäjille. Tärkeimmät sitä koskevat tiedot ovat seuraavat:

                                    a)

                                    SHA-1 -varmenne (2):

                                                   Distinguished name (DN-nimi)

                                                CN= ESCB-PKI ONLINE CA, O=EUROPEAN SYSTEM OF CENTRAL BANKS, C=EU

                                                   Serial number (Sarjanumero)

                                                2C13 E18F FDB5 91CE 4E29 550B B5A3 F59C

                                                   Distinguished name of Issuer (Yksilöivä nimi)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Validity period (Voimassaoloaika)

                                                From 22-07-2011 12:46:35 to 22-07-2026 12:46:35

                                                   Message digest (SHA-1) (Tiivistealgoritmi (SHA-1))

                                                D316 026C D2CF 1A8C 4AA3 8C29 EE3D 591E 4286 AD08

                                                   Message Digest (SHA-256) (Tiivistealgoritmi (SHA-256))

                                                4B18 7644 BF79 4F83 D000 999D 7927 433F 75F3 CFB1 643A 6D0F 8A25 9435 BE86 1B7A

                                                   Cryptographic algorithms (salausta käyttävät algoritmit)

                                                SHA-1/RSA 4096

                                    b)

                                    SHA-256 -varmenne:

                                                   Distinguished name (DN-nimi)

                                                CN= ESCB-PKI ONLINE CA, O=EUROPEAN SYSTEM OF CENTRAL BANKS, C=EU

                                                   Serial number (Sarjanumero)

                                                660C 9B12 9A0A 6C21 5509 38DD 54A0 ED2D

                                                   Distinguished name of Issuer (Yksilöivä nimi)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Validity period (Voimassaoloaika)

                                                From 22-07-2011 12:46:35 to 22-07-2026 12:46:35

                                                   Message digest (SHA-1) (Tiivistealgoritmi (SHA-1))

                                                E976 D216 4A5F 62DA C058 6BE0 EC10 EF24 36B8 12AC

                                                   Message Digest (SHA-256) (Tiivistealgoritmi (SHA-256))

                                                1335 26DC 99E9 CC36 62F8 F5FA 2006 3005 BA90 E663 2BF3 4F18 A84B A39B 5FAA 5700

                                                   Cryptographic algorithms (Salausta käyttävät algoritmit)

                                                SHA-256/RSA 4096”

         (1)  Tätä varmennetta käytetään vain järjestelmissä, jotka eivät tue korkeampia algoritmejä.

         (2)  Tätä varmennetta käytetään vain järjestelmissä, jotka eivät tue korkeampia algoritmejä.


title: 2014/96/EU: Neuvoston päätös, annettu 18 päivänä helmikuuta 2014 , päätöksen 2012/96/EU voimassaolon jatkamisesta

text:
               19.2.2014

               FI

               Euroopan unionin virallinen lehti

               L 48/10

      NEUVOSTON PÄÄTÖS,
   annettu 18 päivänä helmikuuta 2014,
   päätöksen 2012/96/EU voimassaolon jatkamisesta
   (2014/96/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 217 artiklan,
   ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen, joka allekirjoitettiin Cotonoussa 23 päivänä kesäkuuta 2000 (1), jäljempänä ’AKT–EY-kumppanuussopimus’, ja jota on tarkistettu Ouagadougoussa Burkina Fasossa 22 päivänä kesäkuuta 2010 (2), ja erityisesti sen 96 artiklan,
   ottaa huomioon AKT–EY-kumppanuussopimuksen täytäntöönpanemiseksi toteutettavista toimenpiteistä ja noudatettavista menettelyistä tehdyn neuvostossa kokoontuneiden jäsenvaltioiden hallitusten edustajien sisäisen sopimuksen (3), ja erityisesti sen 3 artiklan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvoston päätöksellä 2002/148/EY (4) saatettiin päätökseen Zimbabwen tasavallan kanssa AKT–EY-kumppanuussopimuksen 96 artiklan 2 kohdan c alakohdan nojalla käydyt neuvottelut ja toteutettiin aiheellisia toimenpiteitä. Näitä aiheellisia toimenpiteitä on sittemmin muutettu, ja niiden soveltamisaikaa on tarkasteltu aika ajoin.

               (2)

               Osoituksena unionin jatkuvasta sitoutuneisuudesta poliittiseen kokonaissopimukseen perustuvaan prosessiin neuvosto päätti 7 päivänä elokuuta 2012 päätöksellään 2012/470/EU (5) jatkaa päätöksen 2012/96/EU (6) voimassaoloa ja keskeyttää 12 kuukaudeksi niiden aiheellisten toimenpiteiden soveltaminen, joilla rajoitetaan Zimbabwen kanssa tehtävää yhteistyötä AKT–EY-kumppanuussopimuksen 96 artiklan mukaisesti. Neuvosto päätti 9 päivänä elokuuta 2013 annetulla päätöksellään 2013/428/EU (7) jatkaa päätöksen 2012/96/EU voimassaoloa edelleen 20 päivään helmikuuta 2014 ja pitää myös aiheellisten toimenpiteiden soveltaminen edelleen keskeytettynä.

               (3)

               Koska neuvosto on sitoutunut jatkamaan Zimbabwen vuoden 2013 perustuslain keskeisten säännösten sekä kansainvälisten ja kotimaisten tarkkailijoiden vuoden 2013 vaalien jälkeen esittämien, vielä toteuttamatta olevien vaaleja koskevien uudistussuositusten täysimääräiseen täytäntöönpanoon kannustamista, päätöksen 2012/96/EU voimassaoloa olisi jatkettava edelleen ja aiheellisten toimenpiteiden soveltamisen keskeyttämistä jatkettava.

               (4)

               Unioni voi milloin tahansa tarkastella tätä päätöstä uudelleen,

         ON HYVÄKSYNYT TÄMÄN PÄÄTÖKSEN:
   1 artikla
   Jatketaan päätöksen 2012/96/EU ja siinä säädettyjen aiheellisten toimenpiteiden voimassaoloa. Päätöksen 2012/96/EU voimassaolo päättyy 1 päivänä marraskuuta 2014.
   Päätöksen 2012/96/EU mukaisten aiheellisten toimenpiteiden soveltamisen keskeyttämistä jatketaan. Niitä tarkastellaan jatkuvasti uudelleen, ja niiden soveltaminen aloitetaan uudelleen, jos tilanne Zimbabwessa heikkenee vakavasti.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 18 päivänä helmikuuta 2014.

            Neuvoston puolesta

            Puheenjohtaja

         G. STOURNARAS

      (1)  EYVL L 317, 15.12.2000, s. 3.

      (2)  EUVL L 287, 4.11.2010, s. 3.

      (3)  EYVL L 317, 15.12.2000, s. 376.

      (4)  Neuvoston päätös 2002/148/EY, tehty 18 päivänä helmikuuta 2002, AKT–EY-kumppanuussopimuksen 96 artiklan mukaisten neuvottelujen päättämisestä Zimbabwen kanssa (EYVL L 50, 21.2.2002, s. 64).

      (5)  Neuvoston päätös 2012/470/EU, annettu 7 päivänä elokuuta 2012, päätöksen 2012/96/EU voimassaolon pidentämisestä ja päätöksessä 2002/148/EY säädettyjen aiheellisten toimenpiteiden soveltamisen keskeyttämisestä (EUVL L 213, 10.8.2012, s. 13).

      (6)  Neuvoston päätös 2012/96/EU, annettu 17 päivänä helmikuuta 2012, AKT–EY-kumppanuussopimuksen 96 artiklan mukaisten neuvottelujen päättämisestä Zimbabwen kanssa tehtyyn päätökseen 2002/148/EY sisältyvien aiheellisten toimenpiteiden mukauttamisesta ja niiden soveltamisen jatkamisesta (EUVL L 47, 18.2.2012, s. 47).

      (7)  Neuvoston päätös 2013/428/EU, annettu 9 päivänä elokuuta 2013, päätöksen 2012/96/EU voimassaolon jatkamisesta (EUVL L 217, 13.8.2013, s. 36).